สรุปภาวะตลาดต่างประเทศวันศุกร์
สรุปภาวะตลาดต่างประเทศ ประจำวันที่ 28 ก.ค.60
31 ก.ค. 2560

ดัชนีดาวโจนส์ตลาดหุ้นนิวยอร์กปิดทำนิวไฮ เมื่อวันศุกร์ (28 ก.ค.) ขานรับตัวเลข GDP ไตรมาส 2 ที่ขยายตัวขึ้น แต่ดัชนี S&amp;P500 และ Nasdaq ปิดในแดนลบ เนื่องจากนักลงทุนเทขายหุ้นกลุ่มเทคโนโลยี โดยได้รับแรงกดดันจากการร่วงลงของหุ้นอเมซอน
ดัชนีเฉลี่ยอุตสาหกรรมดาวโจนส์เพิ่มขึ้น 33.76 จุด หรือ 0.15% ปิดที่ 21,830.31 จุด ดัชนี S&amp;P 500 ลดลง 3.32 จุด หรือ 0.13% ปิดที่ 2,472.10 จุด ดัชนี Nasdaq ขยับลง 7.51 จุด หรือ 0.12% ปิดที่ 6,374.68 จุด
 
ตลาดหุ้นยุโรปปิดร่วงลงแตะระดับต่ำสุด ในรอบ 3 เดือนเมื่อวันศุกร์ (28 ก.ค.) โดยได้รับแรงกดดันจากการร่วงลงของหุ้นยูบีเอส รวมถึงหุ้นกลุ่มเทคโนโลยี
ดัชนี Stoxx Europe 600 ปรับตัวลง 1% ปิดที่ 378.34 จุด ซึ่งเป็นระดับต่ำสุดนับตั้งแต่วันที่ 21 เม.ย.
ดัชนี CAC-40 ตลาดหุ้นฝรั่งเศสปิดที่ 5,131.39 จุด ลดลง 55.56 จุด หรือ 1.07% ดัชนี DAX ตลาดหุ้นเยอรมันปิดที่ 12,162.70 จุด ลดลง 49.34 หรือ 0.40% ดัชนี FTSE 100 ตลาดหุ้นลอนดอนปิดที่ 7,368.37 จุด ลดลง 74.64 จุด หรือ 1.00%
 
ตลาดหุ้นลอนดอนปิดปรับตัวลดลง เมื่อวันศุกร์ (28 ก.ค.) โดยได้รับแรงกดดันจากการร่วงลงของหุ้นกลุ่มบริษัทบุหรี่ หลังจากที่องค์การอาหารและยาของสหรัฐ (FDA) มีแผนที่จะลดปริมาณนิโคตินในบุหรี่ลงสู่ระดับที่ไม่ทำให้เสพติด
ดัชนี FTSE 100 ลดลง 74.64 จุด หรือ 1% ปิดที่ 7,368.37 จุด
 
สัญญาน้ำมันดิบเวสต์เท็กซัส (WTI) ตลาดนิวยอร์กปิดบวก เป็นวันที่ 5 ติดต่อกันเมื่อวันศุกร์ (28 ก.ค.) เนื่องจากนักลงทุนคลายความกังวลเกี่ยวกับภาวะน้ำมันล้นตลาด หลังจากสต็อกน้ำมันดิบของสหรัฐปรับตัวลดลงอย่างต่อเนื่อง ขณะที่การผลิตน้ำมันก็ปรับตัวลดลงเช่นกัน
สัญญาน้ำมันดิบ WTI ส่งมอบเดือนก.ย. เพิ่มขึ้น 67 เซนต์ หรือ 1.4% ปิดที่ 49.71 ดอลลาร์/บาร์เรล ซึ่งเป็นระดับสูงสุดในรอบ 2 เดือน และตลอดทั้งสัปดาห์ สัญญาน้ำมันดิบ WTI ทะยาน 8.6%
สัญญาน้ำมันดิบเบรนท์ส่งมอบเดือนก.ย. เพิ่มขึ้น 1.03 ดอลลาร์ หรือ 2% ปิดที่ 52.52 ดอลลาร์/บาร์เรล และตลอดทั้งสัปดาห์ทะยานขึ้นกว่า 9%
 
สัญญาทองคำตลาดนิวยอร์กปิดบวก เมื่อวันศุกร์ (28 ก.ค.) หลังจากเงินดอลลาร์อ่อนค่าลงเมื่อเทียบกับสกุลเงินหลัก โดยเงินดอลลาร์ที่อ่อนค่าจะทำให้ทองคำมีราคาถูกลงสำหรับผู้ถือสกุลเงินอื่นๆ จึงดึงดูดใจนักลงทุนมากขึ้น
สัญญาทองคำตลาด COMEX (Commodity Exchange) ส่งมอบเดือนส.ค. ทะยาน 8.4 ดอลลาร์ หรือ 0.67% ปิดที่ 1,268.4 ดอลลาร์/ออนซ์
สัญญาโลหะเงินส่งมอบเดือนก.ย. เพิ่มขึ้น 12.2 เซนต์ หรือ 0.74% ปิดที่ 16.695 ดอลลาร์/ออนซ์
สัญญาพลาตินัมส่งมอบเดือนต.ค. เพิ่มขึ้น 10.2 ดอลลาร์ หรือ 1.1% ปิดที่ 936.6 ดอลลาร์/ออนซ์
สัญญาพัลลาเดียมส่งมอบเดือนก.ย. เพิ่มขึ้น 3.25 ดอลลาร์ หรือ 0.4% ปิดที่ 880.15 ดอลลาร์/ออนซ์
 
สกุลเงินดอลลาร์สหรัฐอ่อนค่าลง เมื่อเทียบกับสกุลเงินหลักๆ ในการซื้อขายที่ตลาดปริวรรตเงินตรานิวยอร์กเมื่อวันศุกร์ (28 ก.ค.) โดยได้รับแรงกดดันจากความไม่แน่นอนทางการเมืองของสหรัฐ แม้ว่าจะมีการเปิดเผยข้อมูลเศรษฐกิจที่สดใสก็ตาม
ดอลลาร์อ่อนค่าเทียบเยนที่ระดับ 110.68 เยน จาก 111.12 เยน แต่แข็งค่าเทียบฟรังก์สวิสที่ 0.9687 ฟรังก์ จาก 0.9635 ฟรังก์
ยูโรแข็งค่าเทียบดอลลาร์สู่ระดับ 1.1754 ดอลลาร์ จาก 1.1679 ดอลลาร์ ด้านเงินปอนด์ก็แข็งค่าเทียบดอลลาร์แตะ 1.3143 ดอลลาร์ จาก 1.3077 ดอลลาร์ ส่วนดอลลาร์ออสเตรเลียก็ปรับตัวขึ้นเทียบดอลลาร์สหรัฐ ที่ระดับ  0.7989 ดอลลาร์สหรัฐ จาก 0.7971 ดอลลาร์สหรัฐ
ส่วนดัชนีดอลลาร์ ซึ่งเป็นดัชนีวัดความเคลื่อนไหวของดอลลาร์เมื่อเทียบกับสกุลเงินหลัก 6 สกุลในตะกร้าเงิน ลดลง 0.56% สู่ระดับ 93.342